وائٹ ہاؤس کا روز گارڈن آرائش کے بعد کھول دیا گیا 
روز گارڈن کو سابق صدر جان ایف کینیڈی کے دور میں تعمیر گیا تھا۔ گزشتہ چھ دہائیوں میں اس مقام پر بہت سی اہم تقریبات منعقد کی گئیں۔
ویب ڈیسک — امریکی خاتونِ اول میلانیا ٹرمپ نے سرکاری طور پر اسے دوبارہ کھولنے کا اعلان کیا۔ ہفتے کو منعقدہ تقریب سے خطاب کرتے ہوئے خاتونِ اول نے کہا کہ روز گارڈن میں کی جانے والی تبدیلیوں میں تعمیرات اور باغبانی کے ماہرین کے علاوہ ڈیزائن اور تاریخی مقامات کی حفاظت کرنے والے ماہرین بھی شامل تھے۔ خاتونِ اول منگل کو اسی مقام سے ری پبلکن نیشنل کنونشن سے خطاب کریں گی۔ روز گارڈن کو سابق صدر جان ایف کینیڈی کے دور میں تعمیر گیا تھا۔ خاتون اول نے کہا کہ گزشتہ چھ دہائیوں میں اس مقام پر بہت سی اہم تقریبات منعقد کی گئیں۔ اسے مشہور باغبان بنی میلن نے مکمل کیا تھا۔ اب روز گارڈن میں نئے پھول لگائے گئے ہیں اور راہ داریوں کو نمایاں کیا گیا ہے۔ اس کے علاوہ اس مقام پر معذور افراد کی آمد کے لیے سہولتیں فراہم کی گئی ہیں۔ روز گارڈن کی آرائش کا یہ منصوبہ نجی افراد کے چندے سے مکمل ہوا ہے۔ تاہم وائٹ ہاؤس نے اس پر آنے والی مجموعی لاگت سے متعلق آگاہ نہیں کیا۔